Med en hård sydøstenvind kommer kulden til at gå gennem marv og ben, og mange vil tredje søndag i advent sikkert sidde indendøre måske med brænedeovnen tændt og varme sig med æbleskiver og et lille glas gløgg. Og bor man det "rigtige" sted, kan man tilmed få lidt julestemning, når sne og snebyger lader lidt julesne falde ned fra oven. Kold luft blæser mod Danmark med sne og snebyger Mellem et stort højtryk over Skandinavien og et lavtryk over Atlanterhavet strømmer kold luft fra sydøst frem mod Danmark. Det giver hen over Østersøen og Kattegat anledning til, der dannes lette slud og snebyger, mens en front med mere udbredt nedbør er på vej ind gennem Nordsøen, men den ser ud til at gå noget i opløsning, når den ud på eftermiddagen ventes frem til Sydvestjylland. To områder med sne Søndagens vejr bliver præget af de sne- og sludbyger, som trækker op over den østlige del af landet samt det mindre snevejr, der kan bevæge sig ind over Syd- og Vestjylland ud på eftermiddagen. I første omgang kan der komme lidt sol rundt om i landet, men i de østlige og nordlige egne bliver det skyet med perioder med slud og sne ved temperaturer tæt på frysepunktet. I den sydvestlige del af landet bliver det gradvist mere skyet, og ud på eftermiddagen kommer der sne fra sydvest, der kun langsomt breder sig mod nord og øst. Meget tyder på, at kun dele af Sønderjylland får vinterligt vejr i eftermiddag og i aften, der stedvis kan give anledning til sneglatte veje og lokalt også kan give snefygning. Ud over sne i luften bliver tredje søndag i advent en iskold affære. Vil føles som seks graders frost Selv om termometeret viser temperaturer lige omkring frysepunktet i det meste af landet, så vil det især i den sydlige og vestlige del af landet føles endnu koldere. Det såkaldte kuldeindeks er søndag nede på temperaturer under fem til seks graders frost, Kuldeindekset beskriver kuldepåvirkningen, som den vil føles, hvis det havde været vindstille. Måske vinterens første isdøgn Det kolde vejr med temperaturer omkring frysepunktet kan i den sydlige del af landet give os vinterens første isdøgn. Nogle steder i Sønderjylland kan temperaturen i det indeværende døgn holde sig under nul grader. Kan være den sidste julesne Kommer der i løbet af søndagen lidt sne rundt om i landet, kan det meget vel være den sidste sne inden jul. Selv om der endnu er otte dage til juleaften, så tyder prognoserne på, at det de kommende dage bliver lunere, og det relativt lune vejr vil fortsætte frem til jul.

Referat:
Det vil føles, som var det under fem graders frost.